
Ehitise kasutusluba väljastamine

1. Asjaolud ja menetluse käik
Kreenholmi tn 50 püstitatud kaubanduskeskuse omanikult laekus läbivaatamiseks kasutusloa taotlus koos ehitamise tehnilise dokumentatsiooniga ning makstud riigilõivuga summas 1000 EEK.

Kasutusloa väljastamise menetluse käigus olid ehitise ülevaatuseks kaasatud projekteerija, peatöövõtja, omaniku esindaja, Narva Linnavalitsuse pädevad ametnikud, Ida-Virumaa tööinspektsiooni esindaja ning Maanteeameti liiklusohutuse peaspetsialist, kes kirjutasid alla ehitise ülevaatuse aktile, mille otsuses on tunnistatud, et Kreenholmi tn 50 kaupluslaohoone esimese, teise ja kolmanda korruse kaupluste, kohvikute ning ilusalongi- ja lastenurgaruumid vastavad ehituseeskirjadele ja normidele ning keskkonna-, tervise-, tuletõrje-, tarbija- ja töökaitsenõuetele ning kasutusloa väljastamiseks takistusi ei ole. 

Muud pädevad isikud esitasid kirjalikult oma arvamuse ülevaadatud kaubanduskeskuse ruumide kohta:

1. Ida-Eesti Päästekeskus oma teatises nr. 7.3-9.3/87, 09.07.2008. a otsustas, et kasutusluba võib väljastada pärast evakuatsiooni väljapääsudel evakuatsioonivalgustite paigaldamist ning välisviimistluse tuletundlikkusse klassi viimist vastavusse nõuetele;
2. Ida-Virumaa veterinaarkeskus kavandava kaubandushoones Säästumarketi ruumide kohta puudusi tuvastanud ei ole; 
3. Elektrikontrollikeskus väljastas kaubanduskeskuse elektripaigaldise nõuetekohasuse tunnistuse nr. U-AA-080627-01/3, 27.06.2008. a;
4. Tööinspektsioon oma kontrolliaktis kaubanduskeskuse hoone kohta märkusi ei ole esitanud.

Ehitise omanik garanteeris, et Ida-Eesti Päästekeskuse tuvastatud puudused kõrvaldatakse tähtajaks 25.07.2008. a.  
2.      ÕIGUSLIKUD JÄRELDUSED

2.1. Kohaliku omavalitsuse korralduse seaduse § 30 lõike 1 punkti 2 järgi valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva Linnavolikogu 20. märtsi 2003. a määrus nr 10/12 "Narva Linnavalitsuse ehitusloa ja kasutusloa väljaandmise õiguse delegeerimine". 

2.3. Ehitusseaduse § 33 lõike 1 järgi Kasutusloa väljastab ja tunnistab kehtetuks kohalik omavalitsus.
2.4. Ehitusseaduse § 33 lõike 2 järgi kasutusloa saamiseks tuleb esitada kasutusloa taotlus, ehitusprojekt, mille kohaselt ehitis oli ehitatud, ehitise tehnilised dokumendid ning tasuda riigilõiv. 
2.5. Vastavalt ehitusseaduse § 33 lõike 4 järgi kasutusluba väljastatakse pärast ehitise ülevaatust ja nõuetele vastavaks tunnistamist.
2.6. Ehitusseaduse § 33 lõike 5 järgi ehitise osale võib anda kasutusluba, kui ehitise osa on võimalik kasutada funktsionaalselt ja ohutult.

 

 
3.      OTSUS

3.1. Vastavalt omaniku taotlusele väljastada Kreenholmi tn 50 kaubanduskeskuse Säästumarketi, mobiiltelefonide-, kosmeetika-, lille-, mänguasjakaupluste ning valuutavahetusruumidele kasutusloa.

3.2. Kohustada hoone omanikku kõrvaldama Ida-Eesti Päästekeskuse avastatud puudused  ning pärast puuduste kõrvaldamist esitada kasutusloa väljastajale Ida-Eesti Päästekeskuse objekti ülevaatuse teatise selle kohta, et kaubanduskeskuse hoone vastab tuleohutusnõuetele, tähtajaks 25.07.2008. a. 
4.      RAKENDUSSÄTTED

4.1. Korraldus jõustub punktis 1 nimetatud ehitiste omanikele teatavakstegemisest. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest. 

